ኢትዮጵያ አቶ ንዋየ ገብረአብን ለአፍሪካ ህብረት የኢኮኖሚ ኮሚሸነርነት በዕጩነት አቀረበች
ኢትዮጵያ አቶ ንዋየ ገብረአብን ለአፍሪካ ህብረት የኢኮኖሚ ኮሚሽን ኮሚሽነርነት በዕጩነት አቀረበች፡፡ለ24 ዓመታት የጠቅላይ ሚኒስትር አማካሪነትን ጨምሮ በመንግስትና በተለያዩ የኃላፊነት ቦታዎች ያገለገሉትን አቶ ንዋየ-ክርስቶስ ኢትዮጵያ በዕጩነት ማቅረቧን ነው የውጭ ጉዳይ ሚኒስቴር ያስታወቀው።አቶ ንዋየ  ከ1984 እስከ 1987 በሽግግሩ ዘመን የፕሬዝዳንቱ፣ ከ1987 እስከ 2008ዓ.ም ድረስ የጠቅላይ ሚኒስትሩ ልዩ የኢኮኖሚ አማካሪ በመሆን አገራቸውን ማገልገላቸው ይታወቃል።ከዚህ በተጨማሪ የኢትዮጵያ ልማት ምርምር ኢንስቲትዩት ዋና ዳይሬክተርም ነበሩ።አቶ ንዋየ  ገብረአብ የካይዘን ፍልስፍና በኢትዮጵያ እንዲስፋፋ ላደረጉት አስተዋፅኦ የጃፓን መንግስት ባለፈው ዓመት የክብር ኒሻን ሽልማት መስጠቱ የሚታወስ ነው(ኢዜአ )።